CELEX: 32021D0087
Language: fi
Date: 2021-01-26 00:00:00
Title: Poliittisten ja turvallisuusasioiden komitean päätös (YUTP) 2021/87, annettu 26 päivänä tammikuuta 2021, EU:n operaation komentajan nimittämisestä Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta) ja päätöksen (YUTP) 2019/1613 kumoamisesta (ATALANTA/1/2021)

28.1.2021   
               
               
                  FI
               
               
                  Euroopan unionin virallinen lehti
               
               
                  L 30/4
               
            
         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2021/87,
         annettu 26 päivänä tammikuuta 2021,
         EU:n operaation komentajan nimittämisestä Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta) ja päätöksen (YUTP) 2019/1613 kumoamisesta (ATALANTA/1/2021)
         POLIITTISTEN JA TURVALLISUUSASIOIDEN KOMITEA, joka
         ottaa huomioon Euroopan unionista tehdyn sopimuksen ja erityisesti sen 38 artiklan,
         ottaa huomioon Euroopan unionin sotilasoperaatiosta, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä, 10 päivänä marraskuuta 2008 hyväksytyn neuvoston yhteisen toiminnan 2008/851/YUTP (1) ja erityisesti sen 6 artiklan,
         sekä katsoo seuraavaa:
         
                     (1)
                  
                  
                     Yhteisen toiminnan 2008/851/YUTP 6 artiklan 1 kohdan nojalla neuvosto on valtuuttanut poliittisten ja turvallisuusasioiden komitean (PTK) tekemään päätökset EU:n operaation komentajan nimittämisestä Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta).
                  
               
                     (2)
                  
                  
                     Poliittisten ja turvallisuusasioiden komitea hyväksyi 25 päivänä syyskuuta 2019 päätöksen (YUTP) 2019/1613 (2), jolla kenraalimajuri Antonio PLANELLS PALAU nimitettiin EU:n operaation komentajaksi Atalanta -operaatioon 1 päivästä lokakuuta 2019 alkaen.
                  
               
                     (3)
                  
                  
                     Espanja on ehdottanut kontra-amiraali Eugenio DÍAZ DEL RÍOa EU:n operaation komentajaksi Atalanta -operaatioon kenraalimajuri Antonio PLANELLS PALAUn tilalle.
                  
               
                     (4)
                  
                  
                     Euroopan unionin sotilaskomitea antoi 17 päivänä joulukuuta 2020 tukensa kontra-amiraali Eugenio DÍAZ DEL RÍOn nimittämiselle EU:n operaation komentajaksi Atalanta-operaatioon 19 päivästä helmikuuta 2021 alkaen.
                  
               
                     (5)
                  
                  
                     Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden Euroopan unionin päätösten ja toimien valmisteluun ja täytäntöönpanoon, joilla on merkitystä puolustuksen alalla,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Nimitetään kontra-amiraali Eugenio DÍAZ DEL RÍO 19 päivästä helmikuuta 2021 alkaen EU:n operaation komentajaksi Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta).
         
         
            2 artikla
            Kumotaan päätös (YUTP) 2019/1613.
         
         
            3 artikla
            Tätä päätöstä sovelletaan 19 päivästä helmikuuta 2021.
         
         
            Tehty Brysselissä 26 päivänä tammikuuta 2021.
            
               
                  Poliittisten ja turvallisuusasioiden komitean puolesta
               
               
                  Puheenjohtaja
               
               S. FROM-EMMESBERGER
            
         
         
            (1)  EUVL L 301, 12.11.2008, s. 33.
         
            (2)  Poliittisten ja turvallisuusasioiden komitean päätös (YUTP) 2019/1613, annettu 25 päivänä syyskuuta 2019, EU:n operaation komentajan nimittämisestä Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta) (ATALANTA/3/2019) (EUVL L 250, 30.9.2019, s. 84).